《临流酌别图》
明代·唐璧

高堂见图画，令我思故乡。故乡杳无际，抚景幽思长。

高峰峨峨插云起，烟水茫茫几千里。送别沙边何处舟，嗟我离家亦如此。

嗟哉人生行乐耳，何用奔走常区区。清风拂袖好归去，明月满窗夜读书。

作者简介：广东南海人。举动必遵礼法，盛暑不去衣冠，母盲，奉侍甚谨，后遇良医得愈。公卿欲荐之，以母老无兄弟辞。